Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 381/12/3309	Trenčín, 6.4.2014
EEČ : 2-28-110-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trenčín zo dňa 22.11.2012, spisová značka 1 Pv 381/12/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinený ml. XXXXX dňa 20.04.2012 v čase o 12.00 hodine v XXXXX v priestoroch šatní XXXXX XXXXX XXXXX XXXXX XXXXX na XXXXX XXXXX číslo XXXXX bol na základe podnetu oznámeného na XXXXX v XXXXX vyzvaný hliadkou kriminálnej polície na podanie vysvetlenia v súvislosti s drogovou kriminalitou, pričom obvinený ml. XXXXX príslušníkom polície dobrovoľne vydal 3 ks igelitové vrecúška s uzatvárateľným uzáverom s obsahom sušenej rastlinnej látky, pričom znaleckým skúmaním z odboru chémie bolo zistené, že v troch plastových vreckách s tlakovým uzáverom sa nachádzal rastlinný materiál sušené konope - marihuana, s celkovou hmotnosťou 792 mg, ktorá obsahovala viac ako 20 mg účinnej látky THC, čo sa považuje za minimálne 2 obvykle jednorazové dávky drogy, kde rastliny rodu Cannabis (konopa) sú zaradené do I. skupiny omamných látok.

Uznesením prokurátora Okresnej prokuratúry Trenčín zo dňa 22.11.2012, spisová značka 1 Pv 381/12/3309, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry Trenčín uznesením sp. zn. 1Pv 381/12 zo dňa 22.11.2012 podľa § 216 odsek 1 Trestného poriadku podmienečne zastavila trestné stíhanie proti obvinenému ml. XXXXX, narodenému XXXXX, bytom XXXXX, pre prečin nedovolená výroba omamných a psychotropných látok, jedov alebo prekurzorov, ich držania a obchodovania s nimi podľa § 171 odsek 1 Trestného zákona, ktorého sa dopustil na tom skutkovom základe, že obvinený ml. XXXXX dňa 20.04.2012 v čase o 12.00 hodine v Trenčíne v priestoroch šatní XXXXX triedy XXXXX XXXXX XXXXX na XXXXX XXXXX číslo XXXXX bol na základe podnetu oznámeného na XXXXX v XXXXX vyzvaný hliadkou kriminálnej polície na podanie vysvetlenia v súvislosti s drogovou kriminalitou, pričom obvinený ml. XXXXX príslušníkom polície dobrovoľne vydal 3 ks igelitové vrecúška s uzatvárateľným uzáverom s obsahom sušenej rastlinnej látky, pričom znaleckým skúmaním z odboru chémie bolo zistené, že v troch plastových vreckách s tlakovým uzáverom sa nachádzal rastlinný materiál sušené konope - marihuana, s celkovou hmotnosťou 792 mg, ktorá obsahovala viac ako 20 mg účinnej látky THC, čo sa považuje za minimálne 2 obvykle jednorazové dávky drogy, kde rastliny rodu Cannabis (konopa) sú zaradené do I. skupiny omamných látok.

Podľa § 216 odsek  2 Trestného poriadku bola obvinenému ml. XXXXX uložená skúšobná doba v trvaní 12 mesiacov, ktorá začala plynúť odo dňa nadobudnutia právoplatnosti uznesenia o podmienečnom zastavení trestného stíhania.     

Z dôvodu šetrenia podmienok pre rozhodnutie podľa § 217 odsek 1 Trestného poriadku o osvedčení sa v skúšobnej dobe podmienečného zastavenia trestného stíhania boli na obvineného zabezpečené správy z Okresného riaditeľstva PZ - oddelenie kriminálnej polície XXXXX XXXXX XXXXX XXXXX z Okresného riaditeľstva PZ - Obvodné oddelenie XXXXX, z Mestského úradu v XXXXX, z Obvodného úradu - odbor všeobecnej vnútornej správy v XXXXX XXXXX XXXXX XXXXX a odpis z registra trestov GP SR Bratislava. 

Z vyššie uvedených správ vyplýva, že obvinený v skúšobnej dobe podmienečného zastavenia trestného stíhania viedol riadny život, nebolo proti nemu vedené trestné stíhanie, nedopustil sa trestného činu ani priestupku, v mieste bydliska nie je hodnotený negatívne. 

Vzhľadom na vyššie uvedené skutočnosti obvinený ml. XXXXX splnil zákonné podmienky pre rozhodnutie podľa § 217 odsek 1 Trestného poriadku o osvedčení sa v skúšobnej dobe podmienečného zastavenia trestného stíhania, a preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka